CELEX: 62018TN0453
Language: sk
Date: 2018-07-24 00:00:00
Title: Vec T-453/18: Žaloba podaná 24. júla 2018 – Biasotto/EUIPO – OOFOS (OOF)

1.10.2018   
            
            
               SK
            
            
               Úradný vestník Európskej únie
            
            
               C 352/38
            
         
      Žaloba podaná 24. júla 2018 – Biasotto/EUIPO – OOFOS (OOF)
      (Vec T-453/18)
      (2018/C 352/45)
      Jazyk, v ktorom bola podaná žaloba: angličtina
      
         Účastníci konania
      
      
         Žalobca: Alessandro Biasotto (Treviso, Taliansko) (v zastúpení: F. Le Divelec Lemmi, R. Castiglioni a E. Cammareri, advokáti)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: OOFOS LLC (Reno, Nevada, Spojené štáty)
      
         Údaje týkajúce sa konania pred EUIPO
      
      
         Prihlasovateľ spornej ochrannej známky: žalobca pred Všeobecným súdom
      
         Dotknutá sporná ochranná známka: obrazová ochranná známka Európskej únie OOF – prihláška č. 14 961 767
      
         Konanie pred EUIPO: námietkové konanie
      
         Napadnuté rozhodnutie: rozhodnutie druhého odvolacieho senátu EUIPO z 10. mája 2018 vo veci R 1270/2017-2
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhovel tejto žalobe v plnom rozsahu,
               
            
                  —
               
               
                  zrušil v plnom rozsahu napadnuté rozhodnutie a následne pripustil, že sa má ochranná známka Európskej únie č. 14 961 767 zapísať pre všetky tovary a služby uvedené v prihláške v triedach 18, 25 a 35 (alebo subsidiárne uložil EUIPO, aby znovu prejednal odvolanie žalobcu z 15. júna 2017, ale s tým, že tento krát porovná spornú prihlášku s ochrannou známkou uplatnenou v skoršom medzinárodnom zápise č. 1 258 728 osobou, ktorá podala námietku),
               
            
                  —
               
               
                  uložil EUIPO alebo vedľajšiemu účastníkovi konania povinnosť nahradiť trovy konania nielen prebiehajúceho konania na Všeobecnom súde, ale aj námietkového konania a odvolacieho konania na EUIPO.
               
            
         Uvádzaný žalobný dôvod
      
      
                  —
               
               
                  porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.